Messier 63
Messier 63 (ka M63 ja NGC 5055) on spiraalgalaktika, mis asub Jahipenide tähtkujus. Galaktika avastas 1779. aastal Prantsuse astronoom Pierre Méchain ning sama aasta 14. juunil vaatles seda tema kaasmaalane Charles Messier. See oli esimene 24-st Méchaini avastatud objektist, mille Messier lisas oma kataloogi. 19. sajandi keskpaigas tegi William Parsons kindlaks, et sellel on harud ning see on esimene galaktika, mille harusid on vaadeldud. Messier 63 asub Maast 37 miljoni valgusaasta kaugusel ja selle diameeter on 98 000 valgusaastat. Galaktika tähesuurus on 9,3 ja see sisaldab üle 400 miljardi tähe.